Hazai mérkőzéseiknek legtöbbször a pireuszi Karaiszkákisz Stadion ad otthont. A görögök az 1980-as Európa-bajnokság és az 1994-es világbajnokság kivételével nem szerepeltek egyetlen nemzetközi tornán sem egészen 2004-ig. Ekkor azonban hatalmas meglepetésre megnyerték a portugáliai kontinensviadalt, az egyenes kieséses szakaszban legyőzve többek között a címvédő Franciaországot, a nyitómérkőzésen és a döntőben pedig a házigazda Portugáliát.